ai4bharat/Pralekha huggingface dataset:
पंतप्रधान कार्यालय
दादरा नगर हवेलीला पंतप्रधान उद्या भेट देणार
अनेक विकास प्रकल्पांचेही करणार उद्घाटन
नवी दिल्ली, 18 जानेवारी 2019
पंतप्रधान नरेंद्र मोदी उद्या दादरा नगर हवेलीची राजधानी सिल्व्हासाला भेट देणार आहेत.
आपल्या दौऱ्यात पंतप्रधान सायली इथे वैद्यकीय महाविद्यालयाचे भूमीपूजन करतील. दमण आणि दीव तसेच दादरा आणि नगर हवेली इथे विविध विकास प्रकल्पांच्या उद्घाटनपर पट्टिकेचे अनावरण पंतप्रधान करणार आहेत.
एम आरोग्य ॲपचे पंतप्रधान उद्घाटन करतील त्याचबरोबर दादरा नगर हवेलीत घरा-घरातून कचरा गोळा करुन, त्याचे पृथक्करण करणे आणि घनकचऱ्यावरच्या प्रक्रियेचे पंतप्रधान डिजिटल उद्घाटन करतील.
केंद्र शासित प्रदेशाचे माहिती तंत्रज्ञान धोरणही पंतप्रधान जारी करतील.
प्रधानमंत्री जन आरोग्य योजना आणि वन हक्क लाभार्थींना पंतप्रधानांच्या हस्ते प्रशस्तीपत्रांचे वाटप केले जाईल.
सिल्व्हासा इथे वैद्यकीय महाविद्यालय उभारण्यात आल्यानंतर दादरा, नगर हवेली तसेच दमण आणि दीवसह आजुबाजुच्या परिसरात आरोग्य सुविधा वाढणार आहेत. दोनही केंद्रशासित प्रदेशांच्या विद्यार्थ्यांना याचा विशेष लाभ होणार आहे. यामुळे डॉक्टरांची उपलब्धता वाढणार असून, विद्यार्थ्यांसाठी वैद्यकीय शिक्षण सुविधाही अधिक उपलब्ध होणार आहेत. वैद्यकीय महाविद्यालय, वैद्यकीय, निमवैद्यकीय महाविद्यालयातल्या विद्यार्थ्यांसाठी वसतीगृहे आणि निवासी इमारतीसाठी 210 कोटी रुपयांची तरतूद करण्यात आली आहे.
N.Sapre/N. Chitale/D. Rane
(Visitor Counter : 52
सांस्कृतिक मंत्रालय
भारतीय पुरातत्व सर्वेक्षण, मुंबई विभागाकडून पुण्याच्या आगा खान पॅलेस इथे कारगिल विजय दिवस साजरा
मुंबई, 26 जुलै 2022
भारतीय पुरातत्व सर्वेक्षण  मुंबई मंडळाने देशाच्या शूर युद्धवीरांच्या बलिदानाच्या स्मरणार्थ आज पुण्यातील आगा खान पॅलेस इथे स्वातंत्र्याच्या अमृत महोत्सवाचा एक भाग म्हणून ‘कारगिल विजय दिवस’ साजरा केला.
पुणे येथील केंद्रीय राखीव पोलीसांच्या तळेगाव विभागातर्फे नेत्रदीपक बँड पथकाच्या वादनाने आणि सीआरपीएफ तसेच एएसआयच्या मुंबई मंडळ अधिकाऱ्यांच्या राष्ट्रगीताने कार्यक्रमाची सुरुवात झाली. त्यानंतर ‘भारतातील स्वातंत्र्यसैनिक’ या विषयावर वक्तृत्व स्पर्धा घेण्यात आली, ज्यात पुण्यातील संत गाडगेबाबा शाळेतील सुमारे 50 विद्यार्थ्यांनी सहभाग घेतला होता. यावेळी काही विद्यार्थ्यांनी देशभक्तीपर गीते गायली. या विद्यार्थ्यांचा सत्कार, सीआरपीएफ चे निरीक्षक जयशंकर अवस्थी आणि एएसआय मुंबई च्या सहाय्यक पुरातत्वशास्त्रज्ञ फाल्गुनी काटकर यांच्या हस्ते करण्यात आला.
कारगिल विजय दिवस
1999 च्या कारगिल युद्धात भारताने पाकिस्तानवर मिळवलेल्या विजयाच्या स्मरणार्थ दरवर्षी या दिवशी कारगिल विजय दिवस साजरा केला जातो.
मे 1999 मध्ये भारत आणि पाकिस्तान यांच्यात कारगिल युद्ध सुरू झाले आणि राष्ट्रांमधील तीव्र लढाई साठ दिवसांपेक्षा अधिक काळ चालली चालला. शेवटी, त्या वर्षी 26 जुलै रोजी, भारतीय सैन्याचा विजय झाल्याची घोषणा करून, हे युद्ध अधिकृतपणे संपुष्टात आले. भारत विजयी झाला असला तरी युद्धात आपण 527 शूर जीव गमावले, 1363 सैनिक जखमी झाले होते.
सीआरपीएफ पुणेचे निरीक्षक एस. अवस्थी दीपप्रज्वलन करतानाPIB Mumbai | S.Tupe/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 73
रेल्वे मंत्रालय
भारतीय रेल्वेने 25 मे 2020  पर्यंत संपूर्ण देशभरात 3060 “श्रमिक विशेष” गाड्या चालविल्या आणि 25 दिवसांमध्ये 40 लाखांहून अधिक प्रवाशांना “श्रमिक विशेष” गाड्यांनी त्यांच्या गृहराज्यांमध्ये परत पाठविले
देशाच्या विविध भागात अडकलेले स्थलांतरित मजूर, यात्रेकरू, पर्यटक, विद्यार्थी आणि इतर व्यक्तींना विशेष रेल्वेने आपल्या मूळ गावी परत जाता यावे याबाबत केंद्रीय गृह मंत्रालयाच्या आदेशानंतर रेल्वेने 1 मे 2020 पासून श्रमिक विशेष गाड्या चालवण्याचा निर्णय घेतला आहे.
भारतीय रेल्वेने 25 मे 2020  पर्यंत संपूर्ण देशभरात 3060 “श्रमिक विशेष” गाड्या चालविल्या आहेत. या श्रमिक गाड्यांमधून 40 लाखांहून अधिक प्रवासी त्यांच्या इच्छित स्थळी पोहोचले आहेत.
3060 श्रमिक गाड्यांपैकी 2608 गाड्या त्यांच्या नियोजित स्थानी पोहोचल्या असून 453 गाड्यांचा प्रवास अजून सुरु आहे. 24 मे 2020 रोजी 237 श्रमिक विशेष गाड्यांमधून 3.1 लाख प्रवाशांना नेण्यात आले.
या 3060 गाड्या विविध राज्यांमधून चालवण्यात आल्या. गुजरात , महाराष्ट्र , पंजाब , उत्तर प्रदेश , दिल्ली  या पाच राज्ये/केंद्रशासित प्रदेशांमधून सर्वाधिक गाड्या चालविण्यात आल्या.
तसेच या श्रमिक विशेष गाड्यांनी विविध देशातील राज्यांमध्ये आपला प्रवास पूर्ण केला आहे. उत्तर प्रदेश , बिहार , झारखंड , मध्य प्रदेश , ओदिशा  या पाच राज्यांमध्ये जास्तीत जास्त गाड्यांनी आपला प्रवास पूर्ण केला आहे.
दिनांक 23/24 मे 2020 रोजी रेल्वे नेटवर्कमध्ये असणारी गर्दी आता संपली आहे. एकूण रेल्वे वाहतुकीपैकी दोन तृतीयांशहून अधिक रेल्वे वाहतूक ही बिहार आणि उत्तरप्रदेशकडे जाणाऱ्या मार्गांवर एकत्रित आल्याने आणि राज्य सरकारांकडून आरोग्य संबंधित प्रोटोकॉल पूर्ण करण्यास उशीर झाल्याने ही गर्दी जमा झाली होती. राज्य सरकारांसोबत सक्रीय चर्चा करून आणि प्रवासासाठी इतर संभाव्य मार्ग शोधून या समस्येचे निराकरण केले.
श्रमिक विशेष गाड्यांव्यतिरिक्त रेल्वे दिल्लीहून 15 जोड्या विशेष गाड्या चालवीत आहे आणि 1 जून पासून अजून 200 गाड्या सुरु करण्याची योजना आहे
अर्थ मंत्रालय
जीएसटी अंमलबजावणीला 4 वर्ष पूर्ण होत असलेल्या पूर्वसंध्येला या यशासाठी योगदान देणाऱ्या करदात्यांचे सीबीआयसी अर्थात केन्द्रीय अप्रत्यक्ष कर आणि सीमा शुल्क मंडळाने मानले आभार
करदात्यांच्या योगदानाचा सन्मान करण्यासाठी सीबीआयसी जारी करणार सन्मानपत्र
करदात्यांना दिल्या जाणाऱ्या सेवेत सातत्याने सुधारणा करण्यासाठी वचनबद्ध असल्याचा केन्द्र सरकारचा पुनरूच्चार
नवी दिल्ली, 30 जून 2021
वस्तू आणि सेवा कर, GST ही ऐतिहासिक कर सुधारणा 1 जुलै 2017 रोजी अंमलात आली. गेल्या काही वर्षात कर दरात घट होत आहे, कार्यपद्धती सुलभ झाली आहे तसेच वेगाने वाढणाऱ्या अर्थव्यवस्थेमुळे कर आधारातही लक्षणीय वाढ झाली आहे.
|
|
State/UT
|
|
Count of GSTIN
|
|
Maharashtra
|
|
15131
|
|
Karnataka
|
|
7254
|
|
Tamil Nadu
|
|
5589
|
|
Haryana
|
|
3459
|
|
West Bengal
|
|
2977
|
|
Telangana
|
|
2863
|
|
Rajasthan
|
|
2527
|
|
Uttar Pradesh
|
|
2179
|
|
Gujarat
|
|
2162
|
|
Punjab
|
|
1709
|
|
Madhya Pradesh
|
|
1694
|
|
Kerala
|
|
1385
|
|
Delhi
|
|
1163
|
|
Uttarakhand
|
|
895
|
|
Assam
|
|
583
|
|
Bihar
|
|
551
|
|
Andhra Pradesh
|
|
516
|
|
Goa
|
|
436
|
|
Chandigarh
|
|
361
|
|
Chattisgarh
|
|
192
|
|
Dadra and Nagar Haveli
|
|
181
|
|
Odisha
|
|
128
|
|
Tripura
|
|
104
|
|
Jharkhand
|
|
96
|
|
Meghalaya
|
|
88
|
|
Himachal Pradesh
|
|
60
|
|
Pondicherry
|
|
47
|
|
Sikkim
|
|
44
|
|
Jammu and Kashmir
|
|
32
|
|
Mizoram
|
|
24
|
|
Arunachal Pradesh
|
|
2
|
|
Nagaland
|
|
2
|
|
Andaman and Nicobar Islands
|
|
2
|
|
Manipur
|
|
1
|
|
Lakshadweep Islands
|
|
1
|
|
Ladakh
|
|
1
|
|
Total
|
|
54,439
जीएसटी महसुलात सातत्यपूर्ण वाढ होत आहे. सलग आठ महिने 1 लाख कोटी पेक्षा अधिक महसुलाचा टप्पा गाठला आहे.
जीएसटी अंमलबजावणीला 4 वर्ष पूर्ण होत आहेत, त्याच्या पूर्वसंध्येला जीएसटीच्या यशोगाथेत योगदान देणाऱ्या करदात्यांचा सन्मान करण्याचा निर्णय घेण्यात आला.
वेळेवर कर परतावा भरत वस्तू आणि सेवा कराबाबत मोलाचे योगदान देणाऱ्या करदात्यांची माहिती, केन्द्रीय अप्रत्यक्ष कर आणि सीमा शुल्क मंडळाने गोळा केली. यासाठी मंडळाने 54,439  करदाते निवडले आहेत. यातले 88% हून अधिक करदाते सूक्ष्म , लघु  आणि मध्यम उद्योगांचे  प्रतिनिधीत्व करणारे आहेत. सर्व राज्ये आणि केन्द्र शासित प्रदेशांमधील वस्तू आणि सेवा क्षेत्रात व्यापक प्रमाणावर पुरवठा प्रक्रीयेत हे सक्रीय आहेत.
प्रामाणिक करदात्यांकडून गोळा केल्या जाणाऱ्या महसुलातूनच देशातील कल्याणकारी योजना, पायाभूत सुविधांची विकासकामे तसेच विविध सामाजिक क्षेत्रातली कामे केली जातात याची नोंद सर्वचजण घेतात. मात्र विशेष योगदानासाठी थेट जीएसटी करदात्यांशी संवाद साधण्याचा सरकारचा हा पहिलाच प्रयत्न आहे. योगदानाची दखल घेण्यासाठी केन्द्रीय अप्रत्यक्ष कर आणि सीमा शुल्क मंडळ करदात्यांना सन्मानपत्र देणार आहे. वस्तू आणि सेवा कर नेटवर्क शी संबंधित प्रत्येक करदात्याला हे सन्मानपत्र इमेल द्वारे पाठवणार आहे. करदाते याची प्रिंट  काढून हे सन्मानपत्र दर्शनीभागात लावू शकतात.
केन्द्र सरकार करदात्यांच्या सेवेत सातत्याने सुधारणा करण्यासाठी वचनबद्ध आहे. त्याचवेळी करदात्यांनीही मजबूत, समर्थ भारताच्या उभारणीसाठी योगदान देत राहावे अशी अपेक्षा व्यक्त करत आहे.Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 178
संरक्षण मंत्रालय
जनरल एम.एम. नरवणे लष्करप्रमुख पदावरून सेवानिवृत्त
नवी दिल्ली, 30 एप्रिल 2022
जनरल एम. एम. नरवणे, PVSM, AVSM, SM, VSM, ADC आज आपल्या चार दशकांच्या कीर्तीवंत आणि नेत्रदीपक लष्करी सेवेतून निवृत्त झाले. कोविड-19 महामारीच्या काळात भारतीय लष्करातील अधिकाऱ्यांच्या प्रकृतीची काळजी घेण्यासाठी, याच काळात पूर्व लदाखमध्ये निर्माण झालेल्या संघर्षाला चोख आणि निश्चयी उत्तर देणारे,आत्मनिर्भरतेला प्रोत्साहन देणारे त्याशिवाय, भविष्यातील युद्धाची तयारी करण्यासाठी, आधुनिक सज्जताही केली. त्यांच्या कारकीर्दीतील अशा महत्वाच्या टप्प्यांसाठी ते कायम , सर्वांच्या स्मरणात राहतील.
जनरल नरवणे यांनी भारताच्या मित्र देशांशी असलेले संबंध सुधारण्यासाठी सैन्य मुत्सद्देगिरीला बळ दिले आणि भारताची सर्वंकष राष्ट्रीय शक्ती वाढविली. त्यांच्या कार्यकाळात दिल्लीत सैन्याच्या मुख्यालयाचे पुनर्निर्माण झाले, त्यायोगे अधिक सुरळीत आणि एकत्रित निर्णयकर्ती संस्था तयार झाली. तिन्ही सैन्यादालांच्या तुकड्यांच्या तैनातीचे ते एक उत्साही समर्थक होते आणि तिन्ही सैन्यदलांच्या समन्वयात असलेल्या आव्हानांची त्यांना कल्पना होती. त्यांनी IBG च्या कार्यान्वयनाला चालना दिली. जनरल नरवणे हे सच्चे सैनिक होते आणि त्यांना लढाऊ तुकड्यांची काळजी होती. त्यांनी जम्मू आणि काश्मीर, पूर्व लदाख आणि ईशान्य भारतात आघाड्यांना अनेकदा भेट दिली आणि एप्रिल 2020 नंतर पूर्व लदाख मध्ये नव्याने तैनात करण्यात आलेल्या तुकड्यांच्या राहण्याची सोय करण्याच्या कामाला गती दिली.
राष्ट्रीय संरक्षण प्रबोधिनीचे आणि भारतीय लष्करी अकादमीचे माजी विद्यार्थी असलेले मनोज नरवणे, यांनी आपल्या लष्करी सेवेची सुरुवात जून 1980 साली शीख लाईट इन्फट्री रेजिमेंटमधून केली. ते वेलिंगटन च्या डिफेन्स सर्विसेस कॉलेज आणि महू इथल्या हायर कमांड कोर्सचे माजी विद्यार्थी आहेत. नारवणे डिफेन्स अभ्यासक्रमाचे द्वीपदवीधर आहेट्, तसेच संरक्षण क्षेत्रातील एम. फील. डिग्री आणि व्यवस्थापन क्षेत्रातील पदवी देखील आहे. सध्या ते डॉक्टरेट करत आहेत.S.Kane/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 116
आर्थिक व्यवहार विषयक मंत्रिमंडळ समिती
इंडियन रिन्युएबल एनर्जी डेव्हलपमेंट एजन्सी लिमिटेडला शेअर बाजारात आयपीओद्वारे सूचीबद्ध करून त्यातील सरकारच्या भागभांडवलाची अंशतः विक्री करण्यासाठी तसेच आयआरईडीएद्वारे नवीन समभाग जारी करून निधी उभारण्यासाठी केंद्रीय मंत्रीमंडळाने दिली परवानगी
पंतप्रधान नरेंद्र मोदी यांच्या अध्यक्षतेखालील आर्थिक घडामोडींसंबंधी मंत्रिमंडळ समितीने  आयपीओद्वारे शेअर बाजारात नवीन आणि नवीकरणीय ऊर्जा  मंत्रालयाच्या अंतर्गत असलेल्या इंडियन रिन्युएबल एनर्जी डेव्हलपमेंट एजन्सी लिमिटेड या केंद्रीय सार्वजनिक क्षेत्रातील उपक्रमाला  शेअर बाजारात सूचीबद्ध करून त्यातील सरकारच्या भागभांडवलाची अंशतः विक्री करण्यासाठी तसेच नवीन इक़्विटी समभाग जारी करून निधी उभारण्यासाठी परवानगी दिली आहे. ही सूची तयार करण्याची प्रक्रिया गुंतवणूक आणि सार्वजनिक संपत्ती व्यवस्थापन विभाग  करेल.
आयआरईडीए ला प्रत्येकी 10.00 रुपयांचे चे 13.90 कोटी नवीन समभाग आयपीओद्वारे बुक बिल्डिंग आधारावर जनतेला जारी करण्याची परवानगी देण्यासाठी जून 2017 मध्ये घेतलेल्या सीसीईए च्या निर्णयाची जागा हा नवा निर्णय घेईल. मार्च, 2022 मध्ये सरकारने 1,500 कोटी रुपये भांडवल गुंतवल्यानंतर भांडवली संरचनेत बदल झाल्यामुळे त्वरित निर्णय घेणे गरजेचे होते.
इनिशियल पब्लिक ऑफर  एकीकडे सरकारच्या गुंतवणुकीचे मूल्य जाहीर करण्यात मदत करेल आणि दुसरीकडे जनतेला राष्ट्रीय मालमत्तेमध्ये गुंतवणूकीची आणि त्यातून फायदे मिळवण्याची संधी देईल. याशिवाय सरकारी तिजोरीवर अवलंबून न राहता विस्तार योजनांची पूर्तता करण्यासाठी आयआरइडीए अर्थात भारतीय अपारंपरिक ऊर्जा विकास संस्थेला भांडवल उपलब्ध व्हायला मदत होईल तसेच भांडवली बाजारात नोंदणीसाठी द्याव्या लागणाऱ्या माहितीमुळे शिस्त आणि पारदर्शकता येऊन याद्वारे प्रशासन सुधारेल.
आयआरईडीए ही सध्या पूर्णपणे केंद्र सरकारच्या मालकीची मिनी- रत्न  सार्वजनिक क्षेत्रातील कंपनी आहे. तिची स्थापना १९८७ मध्ये झाली. देशातील अपारंपरिक ऊर्जा आणि ऊर्जा कार्यक्षमता प्रकल्पांना ही संस्था अर्थपुरवठा करते. ती भारतीय रिझर्व्ह बँकेकडे  बिगर-बँकिंग वित्तीय संस्था  म्हणून नोंदणीकृत आहे.
हवामान बदल विषयक पॅरिस करारामध्ये नॅशनली डिटरमाइंड कॉँट्रिब्युशन  चा भाग म्हणून दिलेल्या प्रतिज्ञानुसार केंद्र सरकारने 2022 पर्यंत 175 गिगावॅट आणि 2030 पर्यंत 500 गिगावॅट अक्षय ऊर्जा स्थापित क्षमतेचे लक्ष्य ठेवले असून ते साध्य करण्यात त्यात आयआरईडीएची महत्त्वपूर्ण भूमिका आहे. आयआरईडीए द्वारे नूतनीकरण ऊर्जा/ऊर्जा कार्यक्षमता प्रकल्पांची अंमलबजावणी आणि संचालन केंद्र सरकारच्या अपारंपरिक ऊर्जा उद्दिष्ट गाठण्यासाठी त्यांच्या व्यवसाय योजनेनुसार कुशल आणि अकुशल मनुष्यबळासाठी प्रत्यक्ष आणि अप्रत्यक्ष रोजगाराच्या संधी निर्माण करण्यात मदत करेल.
पंतप्रधान कार्यालय
चीनचे संरक्षणमंत्री जनरल वे फेंगे यांनी पंतप्रधानांची भेट घेतली
(नवी दिल्ली, 21 ऑगस्ट 2018
चीनचे संरक्षणमंत्री जनरल वे फेंगे यांनी आज पंतप्रधान नरेंद्र मोदी यांची भेट घेतली.
भारत आणि चीन यांच्यात संरक्षण आणि लष्करी आदान-प्रदान यासह इतर क्षेत्रात उच्चस्तरीय संपर्क वाढत असल्याबद्दल पंतप्रधानांनी प्रशंसा केली.
भारत-चीन सीमेवर शांतता कायम राखणे म्हणजे उभय देश आपसातले मतभेद संवेदनशीलतेने आणि परिपक्वतेने हाताळत असल्याचे द्योतक आहे असे पंतप्रधान म्हणाले.
कहान, जोहान्सबर्ग आणि क्विंदाओ येथे राष्ट्राध्यक्ष शी जिनपिंग यांच्यासमवेत झालेल्या नुकत्याच भेटीचे स्मरण पंतप्रधानांनी केले.
N.Sapre/N.Chitale/P.Kor
आर्थिक व्यवहार विषयक मंत्रिमंडळ समिती
इंडियन रिन्युएबल एनर्जी डेव्हलपमेंट एजन्सी लिमिटेड  मध्ये 1,500 कोटी रुपयांच्या निधीला केंद्रीय मंत्रिमंडळाची मंजुरी
अंदाजे 10,200 कार्य-वर्ष रोजगार निर्मिती आणि प्रति वर्ष कार्बनडायऑक्साईड उत्सर्जनाच्या समतुल्य उत्सर्जनामध्ये अंदाजे 7.49 दशलक्ष टन घट
नवी दिल्ली, 19 जानेवारी 2022
पंतप्रधान नरेंद्र मोदी यांच्या अध्यक्षतेखालील आर्थिक व्यवहारविषयक मंत्रिमंडळ समितीने आज इंडियन रिन्यूएबल एनर्जी डेव्हलपमेंट एजन्सी लिमिटेड  मध्ये 1500 कोटी रुपयांच्या समभाग गुंतवणुकीला मान्यता दिली.
या समभाग गुंतवणुकीमुळे अंदाजे 10200 कार्य-वर्षे रोजगार निर्मिती आणि प्रति वर्ष कार्बनडायऑक्साईड उत्सर्जनाच्या समतुल्य उत्सर्जनामध्ये अंदाजे 7.49 दशलक्ष टन घट होण्यास मदत होईल.
भारत सरकारद्वारे 1500 कोटी रुपयांची अतिरिक्त समभाग गुंतवणूक इरेडाला खालील गोष्टींसाठी सक्षम करेल:
- नवीकरणीय ऊर्जा क्षेत्राला अंदाजे 12000 कोटी रुपये कर्ज दिल्यामुळे अंदाजे 3500-4000 MW च्या अतिरिक्त क्षमतेच्या नवीकरणीय ऊर्जा निर्मितीसाठी कर्जाची आवश्यकता सुलभ होईल.
- अतिरिक्त नवीकरणीय ऊर्जेसाठी वित्तपुरवठा केल्याने इरेडाचे मूल्य वाढेल, अशा प्रकारे नवीकरणीय ऊर्जेसाठी केंद्र सरकारचे लक्ष्य गाठण्यात चांगले योगदान मिळेल.
- कर्ज देवघेवीचे व्यवहार सुलभ करण्यासाठी भांडवल आणि जोखीम भारित मालमत्तेचे गुणोत्तर  सुधारणार.
नवी आणि नवीकरणीय ऊर्जा मंत्रालयाच्या प्रशासकीय नियंत्रणाखालील इरेडा या मिनी रत्न  कंपनीची स्थापना 1987 मध्ये नवीकरणीय ऊर्जा क्षेत्रासाठी एक विशेष बिगर -बँकिंग वित्त संस्था म्हणून काम करण्यासाठी करण्यात आली. 34 वर्षांहून अधिक काळ तांत्रिक-व्यावसायिक निपुणता असलेली इरेडा ही नवीकरणीय ऊर्जा प्रकल्प वित्तपुरवठ्यात उत्प्रेरक म्हणून भूमिका बजावते ज्यामुळे वित्तीय संस्था/बँकांना या क्षेत्रात कर्ज देण्याचा आत्मविश्वास मिळतो.
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
युवा व्यवहार आणि क्रीडा मंत्रालय
अतिशय गरिबीत राहणाऱ्या असामान्य क्रीडापटूंना पंडीत दीनदयाळ उपाध्याय राष्ट्रीय कल्याण निधीतून 5 लाख रुपयांपर्यंतचे अर्थसाहाय्य देण्यात आले- केंद्रीय क्रीडामंत्री अनुराग ठाकूर
नवी दिल्ली, 8 ऑगस्ट 2023
केंद्रीय क्रीडा आणि युवा व्यवहार मंत्रालय सध्या अतिशय गरिबीत राहात असलेल्या असामान्य क्रीडापटूंना योग्य प्रकारे मदत देण्यासाठी, स्पर्धेसाठी तयारी करताना तसेच स्पर्धेदरम्यान जखमी झालेल्या असामान्य क्रीडापटूंना त्यांच्या दुखापतीच्या स्वरुपानुसार वैद्यकीय उपचारांकरिता योग्य प्रकारे मदत देण्यासाठी, क्रीडापटूंच्या कल्याणाला प्रोत्साहन म्हणून विशेषतः त्यांच्यातील आणि गरिबीत त्यांच्यावर अवलंबून असलेल्यांमधील वैफल्याची भावना दूर करण्यासाठी योग्य प्रकारची मदत म्हणून आणि गरिबीत राहात असलेल्या क्रीडापटूंना प्रशिक्षण, क्रीडासामग्रीची खरेदी, राष्ट्रीय आणि आंतरराष्ट्रीय क्रीडा स्पर्धांमध्ये सहभागी होण्यासाठी योग्य प्रकारची मदत म्हणून पंडीत दीनदयाळ उपाध्याय राष्ट्रीय कल्याण निधी योजनेची अंमलबजावणी करते. गेल्या पाच वर्षात या निधीमधून राज्यनिहाय आणि क्रीडा प्रकारानुसार मदत देण्यात आलेल्या क्रीडापटूंची माहिती विभागाच्या https://yas.nic.in या वेबसाईटवर उपलब्ध आहे. अतिशय गरिबीत राहणाऱ्या असामान्य क्रीडापटूंना 5 लाख रुपयांपर्यंतची आणि क्रीडापटू किंवा त्यांच्या कुटुंबातील सदस्यांच्या वैद्यकीय उपचारांसाठी 10 लाख रुपयांपर्यंतची मदत पंडीत दीनदयाळ उपाध्याय राष्ट्रीय कल्याण निधी योजने अंतर्गत देण्यात आली आहे. केंद्रीय युवा व्यवहार आणि क्रीडा मंत्री अनुराग सिंह ठाकूर यांनी आज लोकसभेत ही माहिती दिली.
S.Kane/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 56
संरक्षण मंत्रालय
भारताच्या 1999 मधील ऐतिहासिक विजयाच्या 23 व्या वर्धापनदिनानिमित्त कारगिल युद्धातील वीरांना राष्ट्राची आदरांजली
संरक्षण मंत्री, संरक्षण राज्य मंत्री, संरक्षण सचिव आणि तिन्ही सेना दलांच्या प्रमुखांनी नवी दिल्लीतील युद्ध स्मारकावर वाहिली आदरांजली
वीरांचे आपल्या हृदयात सदैव स्मरण करत राष्ट्र उभारणीच्या मार्गावर पुढे जात राहू- संरक्षण मंत्री राजनाथ सिंह
भारताच्या 1999 मधील ऐतिहासिक विजयाच्या 23 व्या वर्धापनदिनानिमित्त आज देश कारगिल युद्धातील शूरवीरांना आदरांजली अर्पण करत आहे. हा दिवस दरवर्षी ‘कारगिल विजय दिवस’ म्हणून साजरा केला जातो. संरक्षण मंत्री राजनाथ सिंह, संरक्षण राज्य मंत्री अजय भट्ट, संरक्षण सचिव डॉ. अजय कुमार, लष्करप्रमुख जनरल मनोज पांडे, नौदल प्रमुख अॅडमिरल आर हरी कुमार आणि हवाई दल प्रमुख एअर चीफ मार्शल व्ही आर चौधरी यांनी नवी दिल्लीतील राष्ट्रीय युद्ध स्मारक इथे पुष्पहार अर्पण केला आणि 1999 च्या कारगिल युद्धात भारताचा विजय सुनिश्चित करणाऱ्या शहीद वीरांना आदरांजली वाहिली. यावेळी संरक्षण मंत्रालयाचे वरिष्ठ नागरी आणि लष्करी अधिकारीही उपस्थित होते.
राष्ट्रीय युद्ध स्मारक इथल्या अभ्यागतांसाठीच्या पुस्तिकेत राजनाथ सिंह यांनी आपला संदेश लिहिला. यात युद्धादरम्यान सशस्त्र दलाच्या जवानांच्या शौर्याचे आणि बलिदानाचे स्मरण केले. या वीरांनी राष्ट्राची एकता आणि अखंडतेचे रक्षण केले. “सशस्त्र दलांनी केलेल्या बलिदानाबद्दल राष्ट्र सदैव ऋणी राहील. त्यांच्या स्मृती आपल्या हृदयात जून ठेवत, स्वतःला उर्जा देत राहू आणि राष्ट्र उभारणीच्या मार्गावर पुढे जात राहू,” असे संरक्षण मंत्र्यांनी लिहिले.
आपल्या ट्विट संदेशात संरक्षण मंत्र्यांनी शूरवीरांच्या शौर्याचे आणि अदम्य इच्छाशक्तीचे कौतुक केले आहे. भारताच्या इतिहासातील अजरामर क्षण म्हणून ते कायमचे कोरले जातील असे म्हणाले.
या महत्त्वाच्या प्रसंगी द्रास येथील कारगिल युद्ध स्मारकासह देशभरात कारगिल युद्धातील शहीद वीरांच्या स्मरणार्थ विविध कार्यक्रमांचे आयोजन करण्यात आले आहे. कारगिल युद्धादरम्यान, भारतीय लष्कराच्या शूर सैनिकांनी, भारतीय वायुसेनेच्या मदतीने, अनंत अडचणी, प्रतिकूल भूभाग आणि प्रतिकूल हवामानावर मात करून रणभूमीत उंचीचा फायदा असलेल्या ठिकाणावरील शत्रूवर विजय मिळवला.
इलेक्ट्रॉनिक्स आणि माहिती तंत्रज्ञान मंत्रालय
केंद्रीय राज्यमंत्री राजीव चंद्रशेखर बंगळूरू येथे उद्यापासून सुरु होत असलेल्या जी 20 डिजिटल नवोन्मेष आघाडी परिषदेचे उद्घाटन करणार
जी 20 अंतर्गत डिजिटल अर्थव्यवस्था कार्य गटाच्या  चौथ्या बैठकीच्या पार्श्वभूमीवर डिजिटल नवोन्मेष आघाडी परिषदेचे आयोजन
नवी दिल्ली, 16 ऑगस्ट 2023
केंद्रीय इलेक्ट्रॉनिक्स आणि माहिती तंत्रज्ञान राज्यमंत्री राजीव चंद्रशेखर बंगळूरू येथे उद्यापासून सुरु होत असलेल्या जी 20 डिजिटल नवोन्मेष आघाडी परिषदेचे उद्घाटन करतील.
डिजिटल अर्थव्यवस्था कार्य गटाच्या चौथ्या बैठकीदरम्यान ही दोन दिवसीय परिषद आयोजित करण्यात आली असून, यावेळी इतर जी 20 देशांच्या प्रतिनिधींसह जागतिक तज्ज्ञ आणि डिजिटल क्षेत्रातील धुरीण उपस्थित राहतील. या परिषदेत ‘डिजिटल सार्वजनिक पायाभूत सुविधा ’, ‘डिजिटल अर्थाव्यवस्थेमधील सुरक्षितता’, ‘डिजिटल कौशल्य विकास’ इत्यादी विषयांवर भर दिला जाईल.
या परिषदेच्या पार्श्वभूमीवर, कॉर्पोरेट्स आणि स्टार्टअप्सनी आयोजित केलेल्या नवोन्मेष प्रदर्शनाचे उद्घाटनही केंद्रीय राज्यमंत्री करणार आहेत.
भारताच्या जी 20 अध्यक्षपदाचा एक भाग म्हणून, इलेक्ट्रॉनिक्स आणि माहिती तंत्रज्ञान मंत्रालयाच्या स्टार्टअप हबअंतर्गत जी 20 डिजिटल नवोन्मेष आघाडी  उपक्रम सुरू करण्यात आला आहे. हा उपक्रम सर्व जी 20 देश आणि नऊ आमंत्रित अतिथी देशांच्या, शिक्षण-तंत्रज्ञान, आरोग्य-तंत्रज्ञान, कृषी-तंत्रज्ञान, अर्थ-तंत्रज्ञान, सुरक्षित डिजिटल पायाभूत सुविधा आणि चक्राकार अर्थव्यवस्था या सहा क्षेत्रांमधील स्टार्टअप्सच्या विकासाला चालना देतो.
29 देशांचे एकूण 174 स्टार्टअप या कार्यक्रमाचा भाग आहेत.
18 ऑगस्ट रोजी एका पुरस्कार सोहळ्याने या परिषदेचा समारोप होईल. यामध्ये विविध श्रेणींमध्ये 30 स्टार्टअप्सना सन्मानित केले जाईल.S.Kakade/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 65
संरक्षण मंत्रालय
संरक्षणमंत्र्यांकडून देण्यात येणाऱ्या प्रतिष्ठेच्या पुरस्कारासाठी स्पर्धेत उतरण्यासाठी खासगी क्षेत्राला संरक्षणमंत्र्यांकडून मान्यता
नवी दिल्ली, 16 जुलै 2019
संरक्षण आणि एरोस्पेस क्षेत्रात ‘मेक इन इंडिया’ उपक्रमाला प्रोत्साहन देणारा निर्णय संरक्षणमंत्री राजनाथ सिंह यांनी घेतला आहे. उत्कृष्ट कामगिरीसाठी देण्यात येणाऱ्या प्रतिष्ठेच्या संरक्षणमंत्री पुरस्कारासाठी स्पर्धेत उतरण्याकरिता संरक्षणमंत्र्यांनी खासगी क्षेत्राला परवानगी दिली आहे. यापूर्वी या वार्षिक पुरस्कारासाठी केवळ आयुध कारखाने आणि संरक्षण सार्वजनिक क्षेत्र एकके  यांच्यातच स्पर्धा असे. कुठल्याही राष्ट्रीय स्तरावरील पुरस्कार स्पर्धेस खासगी क्षेत्र पात्र नव्हते.
या निर्णयामुळे संरक्षण आणि एरोस्पेस क्षेत्रात औद्योगिक पाया विस्तारण्यास मदत होईल. तसेच देशी आणि आंतरराष्ट्रीय ग्राहकांना सर्वोत्कृष्ट भारतीय फर्म्स शोधण्यात सहाय्य मिळेल. भारतीय संरक्षण उद्योगाच्या, विशेषत: सूक्ष्म, लघु आणि मध्यम उद्योग व स्टार्ट-अप्सच्या निर्यात क्षेत्राला चालना मिळेल, अशी अपेक्षा आहे.
पुरस्कारासाठीची नामांकने ऑनलाईन आमंत्रित केली जातील. यासाठी वेबपोर्टल विकसित केले जाईल. विस्तृत माहिती https://www.ddpmod.gov.in, http://makeinindiadefence.gov.in आणि http://www.dgqadefence.gov.in या संकेतस्थळांवर उपलब्ध आहे.
S.Tupe/S.Kakade/P.Kor
(Visitor Counter : 38
पंतप्रधान कार्यालय
के. व्ही. संपत कुमार यांच्या निधनाबद्दल पंतप्रधानांकडून शोक व्यक्त
नवी दिल्ली, 30 जून 2021
पंतप्रधान नरेंद्र मोदी यांनी 'सुधर्म ' या संस्कृत दैनिकाचे संपादक के. व्ही. संपत कुमार यांच्या निधनाबद्दल तीव्र शोक व्यक्त केला आहे.
एका ट्विटमध्ये पंतप्रधान म्हणाले, "के. व्ही. संपत कुमार हे एक प्रेरणादायक व्यक्तिमत्त्व होते, ज्यांनी खासकरुन तरुणांमध्ये संस्कृतचे संवर्धन आणि ते लोकप्रिय करण्यासाठी अथक परिश्रम घेतले. त्यांची आवड आणि निर्धार प्रेरणादायक होता. त्यांच्या निधनाने दुःख झाले आहे. त्यांचे कुटुंबीय आणि प्रशंसकांप्रति शोक संवेदना. ओम शांती. "M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
गृह मंत्रालय
कोविड-19 व्यवस्थापनाच्या स्थितीचा आढावा घेण्यासाठी कॅबिनेट सचिवांच्या अध्यक्षतेखाली सर्व राज्य आणि केंद्रशासित प्रदेशांचे मुख्य सचिव आणि आरोग्य सचिवांची बैठक संपन्न
नवी दिल्ली, 10 मे 2020
कॅबिनेट सचिव राजीव गौबा यांनी आज व्हिडीओ कॉन्फरन्सच्या माध्यमातून सर्व राज्य आणि केंद्रशासित प्रदेशांचे मुख्य सचिव आणि आरोग्य सचिवांसोबत बैठक घेऊन कोविड-19 व्यवस्थापनाच्या स्थितीचा आढावा घेतला.
सुरुवातीलाच, कॅबिनेट सचिवांनी नमूद केले की, 350 हून अधिक श्रमिक विशेष रेल्वेगाड्या 3.5 लाखांहून अधिक स्थलांतरित कामगारांना त्यांच्या गावी घेऊन जात आहेत. गौबा यांनी, अधिकाधिक श्रमिक विशेष रेल्वेगाड्या चालविण्यासाठी रेल्वेला सहाय्य करण्याची विनंती राज्य सरकारांना केली. वंदे भारत मिशन अंतर्गत, परदेशातील नागरिकांना भारतात परत आणण्यासाठी राज्य सरकारांनी केलेल्या सहकार्याचे त्यांनी कौतुक किल.
डॉक्टर, परिचारिका आणि पॅरामेडिक्सच्या हालचालींवर कोणतेही बंधन लावू नये आणि कोरोना योद्ध्यांच्या सुरक्षेसाठी आणि त्यांना सुविधा उपलब्ध करून देण्यासाठी आवश्यक ती सर्व पावले उचलली पाहिजेत यावर त्यांनी जोर दिला.
राज्य मुख्य सचिवांनी त्यांच्या राज्यातील परिस्थीची माहिती दिली आणि सांगितले की, कोविड पासून संरक्षण आवश्यक असतानाच आर्थिक उपक्रम देखील अशंतः पद्धतीने सुरु करणे गरजेचे आहे.B.Gokhale/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
भारतीय निवडणूक आयोग
निवडणूक आयोगाने साजरा केला जागतिक पर्यावरण दिवस
निवडणूक आयुक्त श्री. अनुप चंद्रा पांडे यांनी आज जागतिक पर्यावरण दिना निमित्त भारतीय निवडणूक आयोगाचे महासचिव श्री. उमेश सिन्हा, महा संचालक श्री. धर्मेंद्र शर्मा यांच्यासह निवडणूक आयोगाच्या अन्य वरिष्ठ अधिकाऱ्यांबरोबर नवी दिल्ली येथील इंडिया आंतरराष्ट्रीय लोकशाही आणि निवडणूक व्यवस्थापन संस्थेच्या  आवारात वृक्षारोपण केले. त्यांनी यावेळी एका पुस्तिकेचे प्रकाशन केले. तसेच भारतीय निवडणूक आयोग आणि राज्यांमधील निवडणूक अधिकाऱ्यांनी निवडणूक काळात केलेल्या विविध उपक्रमांची माहिती देणाऱ्या प्रदर्शनाचे उद्घाटन केले.
या कार्यक्रमाला संबोधित करताना निवडणूक आयुक्त श्री अनुप चंद्रा पांडे म्हणाले, कमी करा, पुनर्वापर करा आणि पुनर्निर्मिती करा हा पर्यावरण सापेक्ष निवडणूक व्यवस्थापनाचा आमचा दृष्टीकोन आहे. पर्यावरण दिवस दर वर्षी साजरा केल्याने त्याचे महत्त्व अधोरेखित होते. यंदाची पर्यावरण दिनाची संकल्पना ‘निसर्गाशी एकरूपतेने जगणे’ ही असून ‘केवळ एक पृथ्वी’ हे त्याचे समर्पक घोष वाक्य असल्याचं ते म्हणाले. भारतीय निवडणूक आयोगाने मतदात्यांची ऑनलाईन नोंदणी यासह विविध प्रक्रियांचे डीजीटायझेशन करून तसेच मतदाता हेल्पलाईन ॲप, सुविधा पोर्टल सुविधा पोर्टल, केवायसी ॲप, सी-विजील, ई-एपिक, पीओडब्ल्यूडी ॲप, मतदाता मोजणी ॲप, विविध भागाधाराकांशी संबंधित प्रक्रियेचे डिजिटलायझेशन, उमेदवारांचे ऑनलाईन नामांकन, एकदाच वापराच्या प्लास्टिकचा वापर टाळणे, कचरा व्यवस्थापन यासारख्या उपक्रमांमधून पर्यावरण पूरक पद्धतीने निवडणुका सुनिश्चित केल्याचं ते म्हणाले.
भारतीय निवडणूक आयोगाने राज्यांमधील निवडणूक अधिकाऱ्यांना प्लास्टिक आणि अन्य घन कचऱ्याच्या व्यवस्थापनाबाबत सरकारने अधिसूचित केलेल्या नियमांचे पालन करण्याचे निर्देश दिले आहेत. तसेच त्यांनी सरकारी नियमानुसार फ्लेक्स, पत्रके, पिशव्या आणि अन्य प्रसिद्धी साहित्याची काळजी घ्यावी, आणि एकदाच वापरण्याजोग्या प्लास्टिकचा वापर टाळण्याचे निर्देश दिले आहेत.